SC โชว์ยอดพรีเซล 8 เดือนแรกโตดี รุกผุดโครงการใหม่ Q3 มูลค่ารวม 1.47 หมื่นลบ.
SC โชว์ยอดพรีเซล 8 เดือนแรกโตดี รุกผุดโครงการใหม่ Q3/65 มูลค่ารวม 1.47 หมื่นลบ. ลุ้นทั้งปีทะลุ 2.2 หมื่นลบ. แนะซื้อเป้า 4.70 บาท
SC โชว์ยอดพรีเซล 8 เดือนแรกโตดี รุกผุดโครงการใหม่ Q3/65 มูลค่ารวม 1.47 หมื่นลบ. ลุ้นทั้งปีทะลุ 2.2 หมื่นลบ. แนะซื้อเป้า 4.70 บาท
7 ก.ย. 2565

บล.โนมูระ พัฒนสิน จำกัด (มหาชน) ระบุในบทวิเคราะห์วันนี้ (7 ก.ย.65) ว่า บริษัท เอสซี แอสเสท คอร์ปอเรชั่น จำกัด (มหาชน) หรือ SC แนะนำซื้อเป้าหมาย  4.70 บาท การปรับขึ้นของราคาหุ้น 5.6% วานนี้ (6 ก.ย.65) น่าจะมาจากแผนโอน condo ใหม่ “The Crest Park Residences” มูลค่า 3.4 พันล้านบาท 33% sold เร็วกว่าแผนเดิมเล็กน้อยจากเดิมจะโอนในเดือนพ.ย. 2565 เป็นเดือนต.ค. 2565 ทำให้มีโอกาสโอนได้มากขึ้นในปีนี้
ส่วนยอดพรีเซล (presale) 8 เดือนแรกของปี 2565 ยังดี และแผนเปิดโครงการใหม่ยังมากในช่วงที่เหลือของปี ทำให้ปี 2565 presale target ที่ 2.2 หมื่นล้านบาท น่าจะสูงกว่าเป้าที่วางไว้ในไตรมาส 3/2565 และแผนเปิดโครงการใหม่เฉพาะในไตรมาส 3/2565  สูง 1.47 หมื่นล้านบาท ทำให้ไตรมาส 3/2565 พรีเซล มีโอกาสเพิ่มขึ้นเทียบช่วงเดียวกันของปีก่อน, เทียบไตรมาสก่อนหน้า
ในขณะที่ backlog ณ สิ้นไตรมาส 2/2565 ที่ 1.19 หมื่นล้านบาท จะเข้ามามากขึ้นในไตรมาส 3/2565 ทำให้แนวโน้ม transfer และ net profit ในไตรมาส 3/2565  น่าจะเพิ่มขึ้น เทียบช่วงเดียวกันของปีก่อน, เทียบไตรมาสก่อนหน้า
โดยคงราคาเป้าหมายปี 2565 ที่ 4.70 บาท คงแนะนำซื้อโดยจุดเด่นจากยอดขายและยอดโอนกลุ่ม low-rise ตลาดกลาง-บน ซึ่งเป็น portfolio หลัก ยังโตดีและกระทบจาก inflation ต่ำกว่ากลุ่มอื่น ในขณะที่ SC มีแผนธุรกิจที่ aggressive ในช่วง 3 ปีข้างหน้าทั้ง residential สะท้อนการแย่ง market share ทำได้ต่อเนื่อง และการขยายไปสู่ธุรกิจใหม่ ทำให้คาดจะมีการเติบโต เทียบช่วงเดียวกันของปีก่อนต่อเนื่อง